प्रेम संबंध से नाराज भाई ने कर डाली बहन की हत्या  
मुरादाबाद जिले में अपनी बहन के गांव के ही एक युवक के साथ प्रेम संबंध रखने से नाराज एक युवक ने बहन की गला काटकर हत्या कर डाली।
उत्तर प्रदेश के मुरादाबाद जिले में अपनी बहन के गांव के ही एक युवक के साथ प्रेम संबंध रखने से नाराज एक युवक ने मंगलवार रात बहन की कथित तौर पर गला काटकर हत्या कर डाली। युवक को गिरफ्तार कर लिया गया है।  प्रदेश के विशेष पुलिस महानिदेशक (कानून-व्यवस्था) बृजलाल ने बताया कि मुरादाबाद जिले के ठाकुरद्वारा थाना क्षेत्र में मोहम्मद इमरान नाम के एक युवक ने अपनी 19 वर्षीय बहन शाइस्ता की गर्दन पर चाकू से वार करके उसकी हत्या कर डाली।  उन्होंने बताया कि हत्या के पीछे शाइस्ता का गांव के ही हनीफ नाम के एक युवक से प्रेम संबंध को कारण माना जा रहा है, जिसे लेकर इमरान नाराज था। बृजलाल ने बताया कि इमरान को गिरफ्तार करके जेल भेज दिया गया है।